# **DECIZIA ETAPEI DE ÎNCADRARE**

## Nr. PROIECT din xx.06.2020

Ca urmare a solicitării de emitere a acordului de mediu adresate de **COMUNA SATU MARE**, cu sediul în comuna Satu Mare, str. Principală, nr. 450, județul Harghita, înregistrată la APM Harghita cu nr.3222/14.04.2020, în baza:

**Legii nr.292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr.57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr.49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **03.06.2020**, că proiectul **“Consolidarea malurilor de a lungul Pârâului Brădești și a drumurilor avariate”** propus a fi amplasat în comuna Satu Mare, sat Satu Mare, nr. FN, judeţul Harghita, **nu se supune evaluării impactului asupra mediului**.

 **Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr.292/2018, anexa nr.2. pct.10, lit. e)construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr.1 coroborat cu pct. 10, lit. f ) construcția căilor navigabile interioare, altele decât cele prevăzute în anexa nr. 1, lucrări de canalizare și lucrări împotriva inundațiilor;

 b) caracteristicile proiectului

1.a. **Dimensiunea şi concepţia întregului proiect**:

Zona studiată se află în zona extravilană a satului Satu Mare pe strada Marefalvipatak între km 1+947-1+993:

Cutii din plasă de sârmă umplute cu piatră. Ele se pot realiza cu trepte spre amonte sau spre aval. Gabioanele au dimensiunile următoare:

* Saltea: 10,00x(0,2/0,3/0,5)x4,00 m

- Treapta 1: 2,00x1,00x4,00 m

- Treapta 2: 1,50x1,00x4,00 m

- Treapta 3: 1,00x1,00x4,00 m

Se va executa un strat de beton peste zidul din gabion în grosime de 15 cm, clasa tehnică fiind C16/20 având panta unică de 2% spre pârâul Satu Mare.

Cadrările vor fi legate între ele conform agrementului tehnic. Zidul are o lungime totală 48 ml.

**1.b.** **Cumularea cu alte proiecte**: - Nu este cazul.

**1.c.** **Utilizarea resurselor naturale, în special a solului, a terenurilor, a apei şi a biodiversităţii**:

- Resursele naturale utilizate în lucrările de reabilitare a zidului sunt balast, piatră spartă. Produsele de balastieră vor fi asigurate din stațiile de sortare din zonă. Pământul este folosit la umpluturi.

- Apă.

**1.d.** **Producţia de deşeuri**:

Deșeurile tehnologice rezultate din activitatea de construire și activitățile anexe

**-** deșeuri din beton – 17.01.01

**-** deșeuri din lemn – 17.02.01

**-** deșeuri din pământ și pietre, altele decât cele specificate la 17.05.03. – 17.05.04

 Modul de gospodărire al deșeurilor:

- deșeuri menajere provenite de la organizarea de șantier vor transporta firma salubrizare din zonă;

- deșeurile rezultate în urma executării lucrărilor de săpături, pregătirea suprafeței, sunt pietrișul și surplusul de pământ dislocat din șanțuri.

Pietrișul , nisipul și pământul dislocat și nerefolosibil în cadrul lucrării, va fi încărcat și transportat în locurile indicate de autoritatea contractantă.

**1.e. Poluarea şi alte efecte negative:**

Apa:

În timpul derulării lucrărilor, nu se estimează deversări de fluide sau alte materiale poluante în emisii de suprafață sau contaminarea apei freatice.

Aer:

Emisiile din timpul desfășurării lucrărilor de reabilitare sunt asociate în principal cu manevrarea și transportul unor materiale.

Pentru zona care face obiectul prezentului studiu, emisiile poluante în amplasamentul lucrărilor pot proveni de la:

* - excavații și încărcarea materialului excavat în vederea transportului către locurile de depozitare,
* - traficul aferent lucrărilor de construcții,
* - sursele mobile de combustie specifice transportului auto.

În zona care face obiectul prezentului studiu nu există surse stabile de emisii poluante.

Zgomot:

Sursele de zgomot și de vibrații provin de la traficul rutier, prin reabilitarea parcării în cauză, se va micșora poluarea sonoră a zonei.

Sursele de zgomot și vibrații în cursul execuției lucrărilor vor fi cele legate de circulația mașinilor și de funcționarea utilajelor de construcție.

Solul:

Din activitatea de exploatare a sistemului rutier nu rezultă poluanți care să afecteze solul și subsolul zonei. În cazuri de accident trebuie să intervină administratorul drumului cu organele specializate pentru îndepărtarea unor substanțe poluante, toxice sau periculoase scurse pe platforma drumului.

În timpul execuției, lucrările se vor desfășura intravilan. Eventualele depozitări temporare de deșeuri pe sol vor fi urmate de igienizare corespunzătoare.

**1.f. Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** - Nu este cazul.

**1.g.** **Riscurile pentru sănătatea umană:**

Prin activitatea de execuție și exploatare, parcarea reabilitară nu afectează prin emisii de poluanți, efecte sinergice cu alte emisii, sau în alt fel așezarea umană sau obiectivele publice din zonă. Execuția lucrărilor nu va crea disconfort minor locuitorilor din zonă.

Nu s-au identificat efecte care să dăuneze asupra stării de sănătate a populației din zonă sau care să creeze vreun risc semnificativ pentru siguranța locuitorilor.

 **2**. **Amplasarea proiectului**

2.a. Utilizarea actuală și aprobată a terenului:*- Terenul aferent obiectivului se află în intravilanul localității Satu Mare, în proprietatea Comunei Satu Mare și în proprietatea statului .C.F. nr. 53761*

2.b. Bogăția, disponibilitatea, calitatea și capacitatea de regenerare relative ale resurselor naturale:*- nu este cazul.*

2.c. Capacitatea de absorbţie a mediului:

*2.c.1.* zoneumede, zone riverane, guri ale râurilor*: nu este cazul,*

*2.c.2.* zonecostiere și mediul marin*: nu este cazul,*

*2.c.3.* zonemontaneşiforestiere*: nu este cazul,*

*2.c.4.* arii naturale protejate de interes național, comunitar, internațional*: nu este cazul,*

*2.c.5.* zone clasificate sau protejate conform legislației în vigoare*: nu este cazul*

*2.c.6.* zoneîn care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri : *nu este cazul*

*2.c.7.* zonele cu o densitate mare a populației*: nu este cazul;*

*2.c.8.* peisaje și situri importante din punct de vedere istoric, cultural sau arheologic*: nu este cazul,*

 **3. Tipurile și caracteristicile impactului potenţial**

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: Comuna Satu Mare, sat Satu Mare, intravilan, F.N., C.F. nr. 53761;*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-* în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact permanent.*

 g) cumularea impactului cu impactul altor proiecte existente și/sau aprobate: - Nu este cazul.

 h) posibilitatea de reducere efectivă a impactului: *prin reabilitarea amplasamentelor afectate temporar imediat după finalizarea lucrărilor-cu termen limită,*

 **II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu adresa nr.5337/01/1268/77D/06.05.2020 eliberată de A.B.A Mureș, prin Sistemul de Gospodărire a Apelor Mureș, s-au luat următoarele decizii:**

* Proiectul propus nu aduce atingere corpurilor de apă de suprafață/subteran.

**Condiţiile de realizare a proiectului**

a) Respectarea obligațiilor prevăzute în Proiectul de Autorizație de gospodărire a apelor emis de ABA Mureş, SGA Mureş

b) Evitarea poluării solului și a mediului acvatic cu produse petroliere în urma pierderilor de carburanți de la mijloacele de transport și de la utilajele de construcții folosite în timpul executării lucrărilor. Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanțe.

c) Este interzisă afectarea terenurilor în afara amplasamentelor autorizate pentru realizarea lucrărilor de investiții, prin:

- abandonarea, înlăturarea sau eliminarea deșeurilor în locuri neautorizate,

- staționarea mijloacelor de transport în afara terenurilor desemnate în acest scop,

- distrugerea sau degradarea, prin orice mijloace, a vegetației ierboase sau lemnoase.

d) Suprafețele de teren afectate temporar prin execuția lucrărilor vor fi redate în categoria de folosință avută anterior, sarcina revenindu-i titularului proiectului.

e) Nivelul de zgomot rezultat în urma desfășurării activității, va respecta prevederile SR ISO nr.1996/2-08 și SR 10.009/2017.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;**

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

  **Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**DIRECTOR EXECUTIV**,

ing. DOMOKOS László József

**ŞEF SERV. A.A.A., ŞEF SERV. C.F.M.,**

ing. BOTH Enikő ing. SZABÓ Szilárd

 **Întocmit Întocmit**

JÁNOSI Teréz-Rozália geogr. MIHÁLY István